এত জঘন্য বই অনেকদিন পড়িনি। আনিসুল হকের লেখার ব্যাপারে বিশেষ উচ্ছ্বাসও ছিল না। বইয়ের নাম দেখেই বইয়ের ভেতরের বস্তুর মান সম্পর্কে কিছুটা আন্দাজ করেছিলাম। বইটা তার চেয়েও বেশি হতাশ করেছে। খুব ভালো কোনো উপন্যাস পড়ব এরকম আশা নিয়ে পড়তে শুরু করেছি এমনও নয়। মূল উদ্দেশ্য ছিল স্বৈরাচারবিরোধী আন্দোলন সম্পর্কে একটু জানাশোনা। সেই উদ্দেশ্যও একেবারে ব্যর্থ। যেটুকু জানলাম সেটুকু আগে থেকেই জানতাম বিচ্ছিন বিভিন্ন আর্টিকেল আর ব্লগ এর সৌজন্যে। স্বৈরাচার বিরোধী আন্দোলন নিয়ে আমার পড়াশোনা শোচনীয়ভাবে কম। তাছাড়াও সেই বিশেষ সময়কালে আমার নিজের বয়সও ঠিক বোঝার মতো হয়ে ওঠেনি। সুতরাং এই বিষয়ে আমার জানাশোনা শূন্যের কোঠায়। সামান্য তথ্যও আমার জানার পরিধিকে কিছুটা হলেও বিস্তৃত করবে এইটুকু আশা ছিল। সেই আশাবাদ একেবারেই কাজে লাগে নি। ইতিহাস জানার জন্য এই বই যদি কেউ পড়ার পরিকল্পনা করে থাকেন, আমি তাঁকে নিরুৎসাহিতই করব।
Sentiment: negative